# metadata.dc.description.abstract[].value
[ca] "Cosint memòries" és una exposició que mostra a través del teixit, d´aquella vestimenta domèstica, identitats representades. Són rastres de costums i  d’estigmes, no sempre consensuades,  que molts cops han estat qüestionades.
Prové d’una activitat artística comunitària que parteix de teixits heretats i pren com a referència el patró d’una figura important de la nostre llar. Són resultats individuals que parlen del col·lectiu i que s’exporten a les nostres relacions humanes.
L'exposició es podrà visitar al vestíbul de l'Espai Francesca Bonnemaison (Sant Pere més Baix, de Barcelona) del 2 al 26 d'octubre. I comptarà amb dues activitats paral·leles, obertes al públic:
En primer lloc, la inauguració de l’exposició “Cosint memòries”, el 2 d’octubre a les 19:30h, a la Sala la Cuina. Amb una lectura poètica de Gemma Arimón i Mestres i la performance "Quien repara en pelos no lo cata" (2023)  d’Arnau Moreno i Grau.
I, el dimecres 11 d'octubre a la Sala La Cuina i al vestíbul de l'edifici, d'11h a 13h i de 16,30h a 18,30h on es podrà participar en les activitats cocreatives vinculades a l'exposició, "Betes i bates" i "Quina bata". No cal inscripció prèvia.
L'exposició és una col·laboració entre l'Àrea de Feminismes i Igualtat de la Diputació de Barcelona i la Facultat de Belles Arts de la Universitat de Barcelona. Arrel del Conveni de  Pràctiques realitzat per l’estudianta de quart curs del Grau de Belles Arts la Sra. Ana María Martínez Calabuch a l'Espai Francesca Bonnemaison.

# metadata.dc.rights[].value
cc by-nc-nd (c) Grup UB d’Innovació Docent ATESI, Universitat de Barcelona, 2023

# metadata.dc.source[].value
Grup Innovació Docent - ATESI (Facultat de Belles Arts)